Publication: Magyar Közlöny
Issue: MK-2004-24 (Year: 2004, Number: 24)
Era: 2004-2010
Section: 35. számú melléklet a 25/2004. (III. 3.) FVM rendelethez
Paragraph Index: 1710

35. számú melléklet a 25/2004. (III. 3.) FVM rendelethez Az integrációval kapcsolatos fogalmi meghatározások Integráció: a felek kölcsönös gazdasági érdekein alapuló minimum egy évre szóló, de általában közép- vagy hosszú távú szerzõdéssel szabályozott olyan együttmûködés, amelyben az egyik szerzõdõ fél (az integrátor) piaci és/vagy termelési biztonságot nyújt a másik szerzõdõ félnek (az integráltnak), valamint különbözõ szolgáltatásokkal és/vagy finanszírozással segíti a mezõgazdasági tevékenységet végzõ magántermelõt vagy gazdálkodó szervezetet. Az integráció lehet horizontális (azonos termelõtevékenységet végzõ integráltak összefogása), vagy vertikális (egy adott termékpályán az egymásra épülõ tevékenységek összefogása), vagy ezek kombinációi. Az integráció résztvevõi egy bizonyos mértékben közös kockázatot is vállalnak. Integrátor: a Hivatal által bejegyzett az a jogi személy, jogi személyiség nélküli gazdasági társaság és egyéni vállalkozó, aki/amely a 2. § (1) bekezdés h) pontjában meghatározott mezõgazdasági tevékenységet területén árutermelõ tevékenységet folytató jogi személyekkel, jogi személyiség nélküli gazdasági társaságokkal, egyéni vállalkozókkal, õstermelõi igazolvánnyal rendelkezõ magánszemélyekkel (közös néven: az integráltakkal) integrációs szerzõdést köt, amely alapján — az integrált partner termelését segíti (szükség esetén megszervezi) és koordinálja, amelynek során az adott integráció keretében — kivéve az erdõgazdálkodást, valamint a BÉSZ-eket, TÉSZ-eket és Termelõi Csoportokat — évente legalább 50 millió forint értékû mezõgazdasági termék megtermeltetésére kerül sor, — a szerzõdéses partner termeléséhez szükséges forgóeszközöket a saját vagy a saját nevében felvett pénzintézeti forrásokból részben vagy egészben megfinanszírozza, — a szerzõdéses partner megfinanszírozott termelésének eredményét képezõ terméket feldolgozás vagy továbbértékesítés céljából felvásárolja, kivéve, ha a szerzõdésben a felek arról elõre másképpen állapodnak meg, a vételár legalább 70 százalékát — ebbe beszámítható a termelési ciklus folyamán adott vételárelõleg is — az átvételtõl számított 30 napon belül, a fennmaradó összeget pedig további 30 napon belül kiegyenlíti, — a szerzõdéses partner igénye szerint technológiai — erdõgazdálkodás esetében erdészeti szakirányítási szolgáltatást is — és/vagy adminisztratív szolgáltatást teljesít, — az igénybe vett támogatásokat és kedvezményeket az integráltnak továbbadja, illetve az elszámolás során azokat érvényesíti. A támogatások mértékének meghatározásánál nem az integráció nagysága, hanem az egyes integráltak külön-külön vett méretei az irányadóak, ennek megfelelõen a kistermelõket integráló integrátor mindazon támogatások felvételére és közvetítésére jogosult, amelyeket a kistermelõk alanyi jogon igénybe vehetnek. Integrált: az elõzõekben meghatározott területeken gazdasági tevékenységet folytató olyan gazdálkodó szervezet, magánszemély, amely/aki az integrátor gesztori tevékenységét igénybe kívánja venni, az integrációs szerzõdésben vállalt kötelezettségeit teljesíti, az integráció keretén belül termelt termékkel kapcsolatos mennyiségi és minõségi követelményeket teljesíti, illetve a szolgáltatások szakszerû felhasználását biztosítja. Integrációs szerzõdés: a Ptk. elvein alapuló olyan — egy- vagy többéves idõtartamra szóló — keretmegállapodás, amelyben a szerzõdõ felek (az integrátor és az integrált) tevékenységeiket összehangolják, a termeltetést integráltanként mennyiségben és értékben meghatározzák. Az integrátor kötelezettséget vállal arra, hogy az integrált termelõtevékenységét segíti, megfinanszírozza, az integrált igényének megfelelõen a terméket felvásárolja, illetve az integrált részére különféle szolgáltatást nyújt, és a felvett agrárágazati támogatásokat az integrálttal elszámolja. Az integrátor bejegyzése: az integrátor csak abban az esetben jogosult a jelen rendeletben az integrátorok által igénybe vehetõ támogatások felvételére, amennyiben a székhelye szerint területileg illetékes Hivatal integrátorként bejegyezte. A lejárati határidõ megadása nélkül bejegyzett integrátorok nyilvántartásba vétele határozatlan idõtartamra, illetve a jogszabályban rögzített okok miatt a nyilvántartásból való törlésig tart. Az ennek megfelelõen nyilvántartásba vett integrátornak évente az újbóli bejegyzését nem kell kérnie. A bejegyzésre vonatkozó kérelmet a 37. számú melléklet szerinti ûrlapon lehet benyújtani.

Source: https://magyarkozlony.hu/hivatalos-lapok/92f7e99b2112f26866f4ad92437803b72b0a38f1/dokumentumok/b3503644f34a2f8a5d4710b9da1b91530d2a8b1c/letoltes